kardosdrur/scandi-wiki huggingface dataset:
Eigil Hartvig Rasmussen

Eigil Hartvig Rasmussen (17. marts 1905 i København – 7. februar 1980 i Kongens Lyngby) var en dansk arkitekt, der indgik sammen med Gunnar Krohn i Krohn & Hartvig Rasmussen, nu kendt som KHR arkitekter.

Hans forældre var gartner, senere gartneriejer Poul Hartvig Rasmussen og Karen Johanne Bertoline Johansen. Han tog realeksamen 1922 og husbygningsteknikum i København 1927. Han gik på Kunstakademiets Arkitektskole 1927-1944. Undervejs var han ansat på flere tegnestuer, bl.a. hos Bent Helweg-Møller fra 1938. Hartvig Rasmussen drev egen tegnestue sammen med Rut Speyer 1942-1950 og var i kompagni med Gunnar Krohn 1946-1980. 

Han modtog K.A. Larssens Legat 1929 og Akademiets stipendium 1949. Med Krohn & Hartvig Rasmussen: Præmiering af Gentofte Kommune for Brdr. Carlsens Regnemaskinefabrik 1953, Bissens Præmie 1954, præmiering af Lyngby-Taarbæk Kommune 1973.

Han blev gift 30. september 1938 i København med arkitekt Rut Speyer (13. august 1914 i Århus), datter af arkitekt Johan Speyer og Karen Margrethe Packness. Ægteskabet blev opløst 1979.

Værker

Sammen med Rut Speyer 
 Arbejderboliger i Holbæk (1952)
 Eget hus, Lundtoftevej 267, Hjortekær (1941)
 Statslånhuse, Lundtoftevej 265, Hjortekær og Nøjsomhedsvej 33 B, Ørholm (1944)

Sammen med Gunnar Krohn 
Se Krohn & Hartvig Rasmussen

Kilder 
 Weilbachs Kunstnerleksikon 1994

Eksterne henvisninger 
 

Arkitekter fra Danmark
Danskere i 1900-tallet
Modernistiske arkitekter
Personer i Kraks Blå Bog (afdøde)
Mystic River

Mystic River kan henvise til flere ting:

 Mystic River, Connecticut – et æstuarium i Connecticut, USA
 Mystic River, Massachusetts – en flod i Massachusetts, UA
 Mystic River (roman) – en roman af Dennis Lehane
 Mystic River (film) – en film, baseret på Lehanes roman, instrueret af Clint Eastwood
Jørgen Selchau

Jørgen Selchau f. Jørgen Selchau Olsen (22. oktober 1923 i Islev, Rødovre Sogn – 20. november 1997) var en dansk modernistisk arkitekt, der samarbejdede med Max Brüel, Gehrdt Bornebusch og Henning Larsen.

Han var søn af maleren og keramikeren Thorkild Olsen og keramikeren Ellinor Selchau. Selchau blev tømrersvend 1946, bygningskonstruktør 1947 og tog afgang fra Kunstakademiets Arkitektskole i København 1951. Han var på forskellige private tegnestuer og havde egen tegnestue sammen med Gehrdt Bornebusch, Max Brüel og Henning Larsen fra 1956, med Bornebusch fra 1974 og alene fra 1981. Han var ansat ved Forsvarets Bygningstjeneste en periode mellem 1951 og 1956; lærer ved Kunstakademiets Arkitektskole fra 1958 og professor samme sted 1968-71 og dekan 1969-71.

Han var tillige medlem af bestyrelsen for Danmarks Nationalbanks Jubilæumsfond af 1968, medlem af Bygningsplejerådet under daværende Slots- og Ejendomsstyrelsen 1986-95 (i dag Styrelsen for Slotte & Kulturejendomme), præsident for Akademiraadet 1990-93 og medlem af dommerkomiteer i flere konkurrencer.

Han modtog Theophilus Hansens Stipendium 1953, Frederiksberg Kommunes præmiering 1954, Eckersberg Medaillen 1973, Træprisen 1966 og Betonelementprisen 1982. Han kom på finansloven og fik Statens Kunstfonds livsvarige ydelse fra 1991.

Selchau var gift 1. gang 28. juli 1950 i Kongens Lyngby med Ingrid Kofod (2. april 1928 i København), datter af grosserer Sven Kofod og Else Adler Svanholm. Ægteskabet blev opløst 1978 og han giftede sig 2. gang 7. december 1978 i København med arkitekt, keramikeren Inger Elisabeth Møller (1. april 1935 i Porsgrunn, Norge), datter af advokat, direktør Jacob Aall Møller og mensendiecklærer Ellen Serine Reim.

Kilder

Eksterne henvisninger 
 

Arkitekter fra Danmark
Ansatte ved Kunstakademiets Arkitektskole
Modernistiske arkitekter
Danskere i 1900-tallet
Modtagere af Eckersberg Medaillen
Personer i Kraks Blå Bog (afdøde)
Medlemmer af Akademiraadet
Kunstnere på finansloven (afdøde)
Erik Christian Sørensen

Erik Christian Sørensen (28. november 1922 i København – 20. august 2011) var en dansk modernistisk arkitekt og professor. Hans hovedværk er Vikingeskibshallen i Roskilde.

Sørensen var søn af direktør Kristian Sørensen og Marie-Cecilie Stefanie Mortensen. Han blev student 1942 og gik på Kunstakademiets Arkitektskole fra 1942 og tog afgang 1947. Undervejs var han på Kungliga Tekniska Högskolan i Stockholm 1944. 

Han var medarbejder hos R.W. Kennedy & Saint John Smith, Boston, Massachusetts 1948-49, havde tegnestue sammen med Mogens Boertmann 1950-53 og drev egen tegnestue fra 1952 (fra 1988 sammen med Cornelia Zibrandtsens tegnestue fra 1988). Han var undervisningsassistent hos William Wurster, Massachusetts Institute of Technology, Cambridge, Massachusetts 1948-49, medarbejder hos Sune Lundstrøm, Vatten byggnings byrån, Stockholm 1944, hos Stadsplanchef Tage William Olsson, Göteborg 1945, hos Sven Markelius, Stockholm i 1946.

Han var lærer på Kunstakademiets Arkitektskole 1949 og professor i bygningskunst 1961-92 og dekan 1962-64. Sørensen var tillige medlem af regeringens kulturudvalg 1962-70 og fra 1992 samt med i repræsentantskabet for Statens Kunstfond 1968-74. 

Han modtog C.F. Hansen Medaillen 1951 og 1989, Eckersberg Medaillen 1957, Træprisen 1969, Nykredits Arkitekturpris 1992, Gentofte Kommunes diplom 1956, Building of the Year Award for institutionsbygninger, Cambridge University, England 1994 og desuden præmieringer af Københavns og Frederiksberg Kommune. i 2007 fik han Dreyers Fonds Hæderspris. Han modtog også Statens Kunstfonds livsvarige ydelse.

Han blev gift 11. august 1982 i Gentofte med arkitekt, lektor ved Arkitektskolen i Aarhus, Marianne Lone Cornelia Zibrandtsen (født 23. august 1952 i Gentofte), datter af museumsdirektør, kunsthistoriker Jan Cornelius Zibrandtsen og turistfører Tove Meyer.

Erik Christian Sørensen døde den 20. august 2011 og blev begravet fra Garnisons Kirke.

Referencer

Kilder

Eksterne henvisninger 
 

Arkitekter fra Danmark
Ansatte ved Kunstakademiets Arkitektskole
Kunstnere på finansloven (afdøde)
Personer fra København
Modernistiske arkitekter
Modtagere af Eckersberg Medaillen
Personer i Kraks Blå Bog (afdøde)
Danskere i 1900-tallet
Æresmedlemmer af Det Kongelige Akademi for de Skønne Kunster
Midtjyske Jernbaner

Midtjyske Jernbaner A/S (Mjba) er et dansk jernbaneselskab, der ejer og driver Lemvigbanen mellem Vemb, Lemvig og Thyborøn i Nordvestjylland. Desuden driver det en del af den vestjyske længdebane mellem Skjern og Holstebro. Selskabet ejes af Midttrafik, Lemvig Kommune, Holstebro Kommune og et antal mindre private aktionærer.

Midtjyske Jernbaner blev dannet i 2008 ved en fusion af Lemvigbanen og Odderbanen mellem Aarhus og Odder i Østjylland. Det blev senere besluttet, at der skulle være samdrift mellem Odderbanen og Grenaabanen som Aarhus Nærbane, hvilket betød at DSB overtog driften af Odderbanen i december 2012. Efterfølgende blev det besluttet, at Odderbanen skulle indgå i Aarhus Letbane, der overtog banen 1. september 2016. Persontrafikken på banen blev indstillet 27. august 2016, umiddelbart inden ombygningen til letbane gik i gang. Ombygningen og den medfølgende godkendelsesproces varede to år, før Odderbanen kunne genåbne som letbane 25. august 2018.

Midtjyske Jernbaner bestod herefter i nogle år kun af Lemvigbanen. Der var 27 ansatte, der beskæftigede sig med både person- og godstrafik. 13. december 2020 overtog selskabet imidlertid driften af strækningen mellem Skjern og Holstebro fra Arriva. Til brug for det overtog Midtjyske Jernbaner desuden fire Desiro-togsæt fra DSB. Trafikken på Lemvigbanen varetages af de tre Y-tog Storåen, Tangen og Heden, der fulgte med banen ved fusionen i 2008.

Noter

Eksterne henvisninger 
Midtjyske Jernbaner

Jernbaneselskaber i Danmark
Etableret i 2008
Poul Erik Skriver

Poul Erik Skriver (født 10. juli 1918 i København, død 15. marts 2016) var en dansk arkitekt. Han var i mange år redaktør for Arkitekten.

Han var søn af smed Anders Peter Skriver og Petrine Caroline Sørensen. Han blev student fra Vestre Borgerdyd Gymnasium 1937 og gik på Kunstakademiets Arkitektskole, hvorfra han tog afgang 1944. Han var på Arne Jacobsens tegnestue 1943-45, Københavns Byplankontor 1945-55.

Skriver var redaktionssekretær ved tidsskriftet Byplan 1948-55, redaktør af tidsskrifterne Arkitekten og Arkitektur, leder af Arkitektens Forlag 1956-82. Han var også medlem af bedømmelseskomitteen for Træbranchens Arkitekturpris 1958-68 og af komiteen for Årets bedste bøger 1959-69, af Akademiraadet 1962-68, af Droit Morale udvalget 1963-70, af Danmarks UNESCO-Nationalkomite 1964-70, af Byplannævnet for Hovedstadsområdet 1967-83, af Undervisningsministeriets Folkeskolebyggeudvalg 1970-75, af Statens Kunstfond, udsmykningsudvalget 1977-80 og af repræsentantskabet for samme 1982-90.

Han modtog Theophilus Hansens Stipendium 1951, Akademisk Arkitektforenings æresmedalje 1982, pris fra Non Nobis Fonden 1992 og N.L. Høyen Medaljen 1994. Han var æresmedlem af Arkitektföreningen för Södra Sverige.

Skriver blev gift 27. maj 1944 i Bakkendrup med laboratorieassistent, senere lægesekretær Tove Ellen Marie Hegelund (16. juni 1918 i Ulstrup, Gørlev Sogn), datter af førstelærer Hans Peter Jørgen H. og Ellen Julie Jensen.

Kilder 
 

Arkitekter fra Danmark
Faglitterære forfattere fra Danmark
Forlæggere fra Danmark
Personer i Kraks Blå Bog (afdøde)
Modtagere af N.L. Høyen Medaljen
Arkitekturkritikere fra Danmark
Dansksprogede forfattere fra Danmark
Medlemmer af Akademiraadet
Danskere i 1900-tallet
Personer fra København
Redaktører fra Danmark
Byplanlæggere fra Danmark
Modernistiske arkitekter
Studenter fra Københavns Åbne Gymnasium
Arne Wagner Smitt

Arne Andreas Wagner Smitt (født 6. juli 1910 i Riverside, Californien, USA, død 4. august 1976) var en dansk arkitekt og agronom, og professor ved Kunstakademiets Arkitektskole.

Han var søn af ingeniør, senere grosserer Aage Wagner Smitt og Bessie Anne Peschcke Køedt (datter af Andreas Peschcke Køedt). Han blev landbrugskandidat, var gårdejer ved Dronningmølle 1934-42 og var professor i landbrugsbyggeri ved Kunstakademiets Arkitektskole 1950-76.

Blandt hans værker er nye avlsbygninger til herregårdene Lille Restrup ved Ålestrup, Rødkilde i Ulbølle, Fyn (1949) og Serridslevgård ved Horsens (1950), Vejlegård, Risinge, Nørholm, Linderumgård, Steensgård, Venø, Bellinge m.fl. samt en række forsøg for Statens Byggeforskningsinstitut. Han var Ridder af 1. grad af Dannebrog.

Wagner Smitt blev gift 2. juli 1936 i Gentofte med Else Elisabeth Grunth (12. august 1915 på Frederiksberg), datter af fabrikant Emil Frederik Grunth og Marie Elisabeth Simonsen.

Kilder 
 Weilbachs Kunstnerleksikon 1994
 Kraks Blå Bog 1974

 

Agronomer fra Danmark
Arkitekter fra Danmark
Ansatte ved Kunstakademiets Arkitektskole
Danskere i 1900-tallet
Landmænd fra Danmark
Riddere af 1. grad af Dannebrog
Personer i Kraks Blå Bog (afdøde)
George Balanchine

George Balanchine (født Georgi Melitonovitj dze Balanchivadze (georgisk: გიორგი მელიტონის ძე ბალანჩივაძე) (født 22. januar 1904 i Skt. Petersborg, død 30. april 1983 i New York City) var en russisk-amerikansk danser og koreograf, der var med til at grundlægge New York City Ballet, som han senere var leder af. Han var en pioner indenfor moderne ballet og en af det 20. århundredes mest anerkendte koreografer. Han samarbejdede blandt andet med Igor Stravinskij.

Balanchine var søn af den georgiske komponist Meliton Balanchivadze. Allerede som barn aflagde George prøve til balletten og blev som 9-årig optaget på den kejserlige balletskole. Skolen blev imidlertid nedlagt som følge af bolsjevikkernes sejr i den russiske revolution i 1917. Skolen genåbnede i 1921 og Balanchine afsluttede sin eksamen med udmærkelse. Han blev derefter optaget på musikkonservatoriet i Skt. Petersborg, hvor han læste klaver, musikteori, kontrapunkt og komposition. Han komponerede sit første værk i 1920. Sammen med Aleksandra Dionisijeva Danilova, Nikolaj Jefimov og hans daværende hustru Tamara Geva fik han i 1924 lov til at turnere i Vesteuropa. Da de optrådte i London, opfordrede Sergej Djagilev dem til at slutte sig til Ballets Russes.

I Ballet Russes blev Balanchine balletmester og koreograf. En skade satte i 1920'erne en stopper for hans egen dansekarriere. Efter Djagilevs død gik Ballets Russes i delvis opløsning. Balanchine begyndte at iscenesætte for Cochran Revues i London og blev engageret af Den Kongelige Ballet i København som gæsteballetmester. Her satte han primært andres værker op. 

Da Ballets Russes slog sig ned i Monte Carlo vendte Balanchine tilbage til truppen og blev atter balletmester. Han dannede atter eget balletkompagni, kaldet Les Ballets 1933, som dog blot bestod nogle måneder. Efter et møde med Lincoln Kirstein blev han overtalt til at flytte til USA for at oprette et balletkompagni. Han kom til USA i oktober 1932. School of American Ballet blev grundlagt allerede i januar 1933 med støtte fra Lincoln Kirstein og Edward M.M. Warburg. Balanchine arbejdede i løbet af 1930'erne og 1940'erne som koreograf for musikteatre og havde et stort forbillede i Fred Astaire.

Efter flere mislykkede forsøg på at få turnéer i stand og flere kompagnier, der derfor blev nedlagt, oprettede han midt i 1940'erne Ballet Society, som efter flere succesfulde forestillinger blev fast kompagni for New York City Center for Music and Drama. I 1948 skiftede kompagniet derfor navn til New York City Ballet. Balanchine skabte en amerikansk juletradition, der har spredt sig til hele landet, idet kompagniet fra 1954 opførte Nøddeknækkeren hvert år. 

Balanchine fik Kennedy Center Honors Award i 1978. Han døde af Creutzfeldt-Jakobs sygdom i 1983.

Eksterne henvisninger 

Balletdansere
Balletkoreografer
Personer fra Georgien
Personer fra Sankt Petersborg
Modtagere af Presidential Medal of Freedom
Willem de Kooning

Willem de Kooning (født 24. april 1904 i Rotterdam, Nederlandene, død 19. marts 1997 på Long Island, New York, USA) var en nederlandskfødt amerikansk kunstmaler, som var en af de centrale kunstnere indenfor abstrakt ekspressionisme. Sammen med Jackson Pollock blev han den mest markante repræsentant for action painting, som er en gren af abstrakt ekspressionisme.

de Kooning afsluttede i 1926 sine studier ved Kunstakademiet i Rotterdam. Han emigrerede i 1926 til New York, hvor han senere fungerede som underviser ved den berømte kunstskole Black Mountain College sammen med blandt andre John Cage, Buckminster Fuller og Josef Albers. 

Mens hans tidlige værker var inspireret af surrealismen, blev han fra 1940'erne mere ekspressionistisk i sit udtryk. Han er bl.a. kendt for sine kvindebilleder, men han malede også abstraktioner over landskaber og byer. I 1980'erne fik han konstateret Alzheimers, hvilket påvirkede hans sene værker.

Eksterne henvisninger 

 Guggenheim-museets side om Willem de Kooning  

Kunstnere fra USA
Modtagere af Presidential Medal of Freedom
Philip Lund

Philip Lund (født 5. september 1989) er en dansk fodboldspiller, der spiller i den amerikanske klub Oklahoma City. Han kan både spille kant og angriber.

Karriere

Vejle B 
Philip Lund er startede sin karriere i Vejle Boldklubs talentafdeling

Lunds gennembrud på VBs 1. hold kom i foråret 2010, hvor han erstattede Brian Nielsen på klubbens venstrekant. Han havde dog spillet enkelte kampe for Vejle B i sæsonerne 2008 og 2009.

Philip Lund var på kontrakt i Vejle Boldklub frem til 30. juni 2011, men inden kontrakten med Vejle Boldklub udløb var Lund i efteråret 2010 udlejet til Kolding FC.

FC Fyn 
I august 2011 skiftede Philip Lund til FC Fyn på en et-årig kontrakt. Her hjalp han klubben til oprykning til 1. division.

Seattle Sounders FC 
I efteråret 2012 var Lund klubløs pga. en skade. Da han igen var klar til at spille fodbold dog han til USA, hvor en prøvetræning med MLS-klubben Seattle Sounders FC kastede en fire-årig kontrakt af sig.

Eksterne henvisninger 
 profil på transfermarkt.co.uk

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra FC Fyn
Fodboldspillere fra Kolding FC
Fodboldspillere fra Seattle Sounders
Tvillinger fra Danmark
Kristian Fæste

Kristian Fæste (født 24. marts 1990) er en tidligere dansk fodboldmålmand.

Klubkarriere 

I 2009 blev Kristian Fæste indlemmet i Vejle Boldklubs seniortrup efter to år som anfører for klubbens succesfulde U/19 Liga hold .

Allerede som 19-årig blev Fæste udpeget som 1. målmand i Vejle Boldklub. Blandt han kompetencer er hans evne til at spille med i feltet og dominere luftrummet. Desuden er han en naturlig leder, der kommunikerer godt og meget med sine medspillere.

Kristian Fæste har spillet 11 kampe på forskellige danske U-landshold .

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Stafford Cripps

Sir Richard Stafford Cripps (født 24. april 1889 i London, England, død 21. april 1952 i Schweiz) var en britisk socialist og fremstående politiker fra Labour Party.

Han var født i London som søn af et konservativt parlamentsmedlem, uddannet ved privatskole og University College i London. Han blev advokat, og tjentegjorde under første verdenskrig som engelsk soldat. Han blev senere blandt andet handelsminister og finansminister i England.

Eksterne henvisninger 

Politikere fra England
Handelsministre fra Storbritannien
Finansministre fra Storbritannien
Ledere af Underhuset
Personer fra London
Briter i 1800-tallet
Briter i 1900-tallet
Anker Sørensen

Anker Harry Sørensen (3. maj 1926 i København - 19. august 2010) var en dansk filminstruktør, manuskriptforfatter og filmklipper.

Filmografi i udvalg som instruktør 
 Komtessen (1961)
 Den grønne elevator (1961)
 Høreskadet (1962)
 Don Olsen kommer til byen (1964)

Noter

Eksterne links 
 
 

Filminstruktører fra Danmark
Filmklippere fra Danmark
Manuskriptforfattere fra Danmark
Personer fra København
Dansksprogede forfattere fra Danmark
Holm & Grut

Holm & Grut Arkitekter A/S er et dansk arkitektfirma grundlagt i 1941 af arkitekterne Tyge Holm og Flemming Grut. I 1982 blev Holm & Grut omdannet til et aktieselskab. I dag ledes virksomheden af indehavere Jørgen Balslev-Erichsen, Lars Coling og Robert Plain.

Udvalgte værker 
Af Tyge Holm og Flemming Grut
 Ombygning af Det Plessenske Palæ, Kristianiagade, København, til Domus Medica (domicil for Lægeforeningen) (1948)
 Ombygning af Tranekær Slot, Langeland (1948-49)
 Civilforsvarets kaserner i Haderslev (1955), Herning (1965) og Næstved (1968)
 Dansk Centralbibliotek for Sydslesvig, Flensborg (1959, 1. præmie i konkurrence 1956)
 Lægeforeningens Boliger eller Vibenshave, Nyborggade 1-11/Sionsgade/Østerbrogade 162, København (1959-61)
 Administrationsbygninger for BP Olie-Kompagniet A/S, Amaliegade, København (1960)
 Udvidelse af Centralpostbygningen, Bernstorffsgade, København (1966 ff)
 Lyngby-Taarbæk Kommunes Stadsbibliotek (1968, senere ombygget indvendigt)
 Udvidelse af Landmandsbankens hovedsæde, nu Danske Bank, Bremerholm, København (1971)
 Vesturkirkjan, Tórshavn (1971-75, 1. præmie i indbudt konkurrence 1969)
 Kontorhuse for Den Danske Bank, Bremerholm, København (1977)
 Hovedkvarter for civilforsvaret i Riyadh, Saudi Arabien (1979)

Konkurrencer 
 Akademisk Arkitektforenings konkurrence om krisebyggeri (1940, 1. præmie)
 Ny bygning for Domus Medica, Amaliegade (1946, 1. præmie)

Af tegnestuen siden 1987 
 Udvidelse af Dansk Centralbibliotek for Sydslesvig i Flensborg (1988)
 Adskillige udvidelser af Københavns Lufthavn (1993-2019)
 Udvidelse af Dyssegårdsskolen, Dyssegårdsvej, Dyssegård (1996-97)

Eksterne henvisninger 
 Holm & Gruts hjemmeside

Arkitektvirksomheder i Danmark
Etableret i 1941
Virksomheder i København
Juul Frost Arkitekter

Juul Frost Arkitekter, ofte stiliseret som Juul | Frost Arkitekter er et dansk arkitektfirma, der har kompetencer inden for både by-, bygnings- og landskabsarkitektur. Det er grundlagt 1990 af Helle Juul og Flemming Frost og beskæftiger ca. 35 ansatte.

Udvalgte projekter 
 Fornyelse af Reventlowsgade, København, Danmark (2021)
 Hyllie Corner, Malmø, Sverige (2020)
 Flyvestation Værløse – Filmhusene, Værløse, Danmark (2020)
 Strandhaverne, København, Danmark (2020)
 Munkebjerg Vænget, Odense, Danmark (2019)
 Munkebjerg Business Park, Odense, Danmark (2019)
 Holbæk Fjordtårn, Holbæk, Danmark (2019)
 Hedehusene Stationsplads, Hedehusene, Danmark (2019)
 Køge Kyst, Strandparken, Køge, Danmark (2018)
 Husaren, Örebro, Sverige (2018)
 Nordhavnen, Sønderborg, Danmark (2016)
 Sjöjungfrun, Malmø, Sverige (2016)
 Frederiks Brygge, København, Danmark (2016)
 Campus Örebro/Nova House, Örebro Universitet, Örebro, Sverige (2015)
 DTU Skylab, Danmarks Tekniske Universitet, København, Danmark (2015)
 Max Bank, Næstved, Danmark (2012)
 Media Evolution City, Malmø, Sverige (2012)
 Bedre Billigere Boliger, Køge, Danmark (2008)

Referencer

Eksterne henvisninger 
 JUUL | FROST ARKITEKTERs hjemmeside

Arkitektvirksomheder i Danmark
Virksomheder i København
Danske virksomheder etableret i 1990
Kings

Kings er en amerikansk tv-serie, skabt af Michael Green. Serien debuterede på NBC den 15. marts 2009, men er blevet stoppet allerede efter første sæson.

Eksterne henvisninger 
 Kings officielt website (NBC)
 
 Kings på TVSerie-Guiden.dk

Dramaserier fra USA
Amerikanske tv-serier fra 2000'erne
Tv-programmer fra NBC
Ashes to Ashes (tv-serie)

Ashes to Ashes er en britisk tv-serie skabt af Matthew Graham og Ashley Pharoah, og er en spin-off af serien Life on Mars. Serien debuterede på BBC One den 7. februar 2008 og sidste afsnit blev vist 8. juni 2009.

Eksterne henvisninger 
 Ashes to Ashes officielt website (BBC One)
 
 Ashes to Ashes på TVSerie-Guiden.dk

Dramaserier fra Storbritannien
Science fiction-tv-serier fra Storbritannien
Britiske tv-serier fra 2000'erne
Britiske tv-serier fra 2010'erne
Tv-programmer fra BBC
Talladega Nights: The Ballad of Ricky Bobby

Talladega Nights: The Ballad of Ricky Bobby er en amerikansk komediefilm fra 2006 instrueret af Adam McKay og med Will Ferrell i hovedrollen som racerkøren Ricky Bobby.

Medvirkende 
 Will Ferrell
 John C. Reilly
 Sacha Baron Cohen
 Michael Clarke Duncan
 Amy Adams
 Gary Cole
 Jane Lynch
 Leslie Bibb

Se også 
 Frat Pack

Eksterne henvisninger 
 

Amerikanske film fra 2006
Komediefilm fra USA
Film fra Columbia Pictures
Blades of Glory

Blades of Glory er en amerikansk komediefilm fra 2007 instrueret af Josh Gordon og Will Speck, med Will Ferrell og Jon Heder i hovedrollerne.

Medvirkende 
 Will Ferrell
 Jon Heder
 Will Arnett
 Jenna Fischer
 Amy Poehler

Se også 
 Frat Pack

Eksterne henvisninger 
 
 Officiel hjemmeside

Amerikanske film fra 2007
Komediefilm fra USA
Engelsksprogede film
Adam McKay

Adam McKay (født 1968 i Philadelphia, Pennsylvania) er en amerikansk Emmy-nomineret filminstruktør og manuskriptforfatter. Kendt som manden bag succesfulde komediefilm som Talladega Nights: The Ballad of Ricky Bobby og Step Brothers i tæt samarbejde med skuespilleren og komikeren Will Ferrell.

Filmografi 
 Anchorman: The Legend of Ron Burgundy, 2004
 Talladega Nights: The Ballad of Ricky Bobby, 2006
 Step Brothers, 2008

Eksterne henvisninger 
 

Filminstruktører fra USA
Manuskriptforfattere fra USA
Paul McStay

Paul Michael Lyons McStay MBE (født 22. oktober 1964 i Hamilton, Skotland) er en tidligere skotsk fodboldspiller, der tilbragte hele sin aktive karriere som midtbanespiller hos storklubben Celtic F.C. I sine 16 år i klubben nåede han at spille 678 kampe og score 72 mål. Han blev med klubben skotsk mester tre gange. I 2010 blev han optaget i Scottish Football Hall of Fame.

Landshold 
McStay spillede i årene mellem 1983 og 1997 76 kampe for Skotlands landshold, hvori han scorede ni mål. Han repræsenterede sit land ved VM i 1986, VM i 1990 samt ved EM i 1992.

Eksterne henvisninger 
 Paul McStay på Footballdatabase.eu

Fodboldspillere fra Skotland
Fodboldspillere fra Celtic F.C.
Personer tildelt Member of the Order of the British Empire
Medlemmer af Scottish Football Hall of Fame
Personer fra Hamilton, Skotland
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992